Moya o o boitshepo o tlisa Johane mo letsatsing la Morena (9-11)
Ponatshegelo ya ga Jesu yo o galaleditsweng (12-20)
1 Tshenolo* ya ga Jesu Keresete, e Modimo a neng a mo e naya,+ gore a bontshe batlhanka ba gagwe+ dilo tse di tla tlogang di diragala. O ne a roma moengele wa gagwe mme ene a dirisa ditshupo go e neela motlhanka wa gagwe e bong Johane,+2 yo o neng a naya bosupi ka lefoko la Modimo le ka bosupi jo Jesu Keresete a bo neileng, eleruri o ne a naya bosupi ka dilo tsotlhe tse a di boneng.3 Go itumela motho yo o balelang mafoko a boporofeti jono kwa godimo le ba ba utlwang le ba ba ikobelang dilo tse di kwadilweng mo go jone,+ ka gonne nako e e tlhomilweng e gaufi.4 Nna Johane, ke kwalela diphuthego tse supa+ tse di mo porofenseng* ya Asia jaana:E kete lo ka nna le bopelonomi jo bogolo* le kagiso tse di tswang kwa go “Ene yo o gone le yo o neng a le gone le yo o tlang,”+ le tse di tswang kwa meyeng e supa+ e e fa pele ga setulo sa gagwe sa bogosi,5 le tse di tswang kwa go Jesu Keresete, yo e leng “Mosupi yo o Ikanyegang,”+ “Wa ntlha go tsosiwa mo baswing,”+ le “Mmusi wa dikgosi tsa lefatshe.”+A ene yo o re ratang+ le yo o re golotseng mo maleong a rona ka madi a gagwe+6 le yo o neng a dira gore re nne dikgosi+ le baperesiti+ ba Modimo wa gagwe le Rraagwe a nne le kgalalelo le maatla ka bosakhutleng. Amen.7 Bonang! O tla a le mo marung,+ batho botlhe ba tla mmona, tota le ba ba mo tlhabileng; mme ditso tsotlhe tsa lefatshe di tla ititaya di hutsafetse ka ntlha ya gagwe.+ Eleruri seno se tla direga. Amen.8 Jehofa* Modimo a re, “Ke nna Alefa le Omega,*+ Ene yo o gone le yo o neng a le gone le yo o tlang, e leng Mothatayotlhe.”+9 Nna Johane, mokaulengwe wa lona yo o mo pitlaganong fela jaaka lona+ le yo o tla busang le lona mo bogosing+ le yo o itshokileng+ ka gonne e le molatedi wa ga Jesu,+ ke ne ke isitswe botshwarwa kwa setlhaketlhakeng se se bidiwang Patamose ka gonne ke ne ke bua ka Modimo e bile ke naya bosupi ka Jesu.10 Moya o o boitshepo o ne wa ntlisa mo letsatsing la Morena, mme ke ne ka utlwa lentswe le le nonofileng kwa morago ga me le utlwala jaaka terompeta,11 le re: “Se o se bonang, se kwale mo momenong o bo o se romela kwa diphuthegong tseno tse supa: kwa Efeso,+ kwa Semerena,+ kwa Peregamo,+ kwa Thiatira,+ kwa Saredisa,+ kwa Filadelefia+ le kwa Laodikia.”+12 Ke ne ka retologa gore ke bone gore ke mang yo o buang le nna, mme e rile ke retologa, ke ne ka bona ditlhomo tsa dipone tsa gauta di le supa,+13 mme mo gare ga ditlhomo tseo tsa dipone go ne go na le mongwe yo o tshwanang le morwa motho,+ a apere seaparo se se fitlhang kwa dinaong e bile a apere moitlamo wa gauta mo sehubeng.14 Mo godimo ga moo, tlhogo ya gagwe le moriri wa gagwe di ne di le ditshweu jaaka boboa jo bosweu, jaaka kapoko, mme matlho a gagwe a ne a tshwana le kgabo ya molelo,+15 mme dinao tsa gagwe di ne di tshwana le kopore+ e e borethe fa e tuka mo molelong o mogolo, mme lentswe la gagwe le ne le utlwala jaaka mosumo wa metsi a mantsi.16 Mo seatleng sa gagwe sa moja o ne a tshotse dinaledi di le supa,+ mme mo molomong wa gagwe go ne go tswa tšhaka+ e e magalemabedi e e bogale, e le telele, mme sefatlhego sa gagwe se ne se tshwana le letsatsi fa le phatsima thata.+17 E rile ke mmona, ke ne ka wela fa dinaong tsa gagwe jaaka motho yo o suleng.Mme o ne a baya seatla sa gagwe sa moja mo go nna a bo a re: “O se ka wa tshoga. Ke nna wa Ntlha+ le wa Bofelo,+18 le yo o tshelang,+ mme ke ne ka swa,+ jaanong ke tshela ka bosakhutleng le go ya go ile,+ e bile ke na le dilotlolo tsa loso le tsa Lebitla.*+19 Ka jalo, kwala dilo tse o di boneng, le dilo tse di diregang gone jaanong, le dilo tse di tla diragalang morago ga tseno.20 Mme seno ke sephiri se se boitshepo sa dinaledi tse supa tse o di boneng mo seatleng sa me sa moja le sa ditlhomo tsa dipone tsa gauta tse supa: Dinaledi tse supa di kaya baengele ba diphuthego tse supa, mme ditlhomo tsa dipone tse supa di kaya diphuthego tse supa.+
tsn_Latn tsn_Latn tsn_Latn